b'\n_START_ARTICLE_\nPersoalan Rom\n_START_PARAGRAPH_\nPersoalan Rom (Bahasa Itali: La Questione romana) adalah satu pertikaian politik di antara kerajaan Itali dan Kepausan bermula pada tahun 1861 sehingga 1929._NEWLINE_Persoalan Rom bermula apabila Rom diistiharkan sebagai ibu negara Itali pada 27 Mac, 1861, dan tamat dengan Pakatan Lateran di antara kerajaan Mussolini dan Paus Pius XI. Selepas penawanan Rom pada 20 September 1870, para paus menganggap diri mereka (dalam perkataan dari Paus Pius IX) "para tahanan di dalam Vatican"._NEWLINE_Selepas Pakatan Lateran ditandatangani pada tahun 1929, Paus sering melawat bahagian-bahagian Rom di luar Vatican. Secara tepatnya selepas dilantik, ke katedral mereka Basilika Santo John Lateran, yang terletak di bahagian bertentangan dengan kota ini. Mereka juga pergi ke kediaman musim panas di Castel Gandolfo, yang mana memiliki keistimewaan seperti sebuah kedutaan, tetapi terletak di luar negara Kota Vatican.'